Obecné zastupiteľstvo v Malej Ide na základe ustanovenia § 11 ods. 4 písm. k)  zákona SNR č. 369/1990 Zb. o obecnom zriadení v znení neskorších predpisov  (ďalej len „zák. č. 369/1990 Zb.“)  v y d  á v a    pre územie (kat. územie) obce Malá Ida  tento
 
ŠTATÚT  OBCE  MALÁ  IDA

PRVÁ ČASŤ  
OBEC

Čl. I
Úvodné ustanovenia

(1)	Štatút obce Malá Ida  upravuje v súlade so všeobecne záväznými právnymi predpismi postavenie a pôsobnosť obce, práva a povinnosti obyvateľov obce, základné zásady hospodárenia obce a nakladania s majetkom obce, postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, formy a metódy ich činnosti, symboly obce, postup pri udeľovaní čestného občianstva, cien obce a odmien; ako i vzťahy obce k ostatným subjektom verejnej správy.

(2)	Štatút obce Malá Ida je základným normatívno-právnym a organizačným predpisom obce.

Čl. II
Postavenie obce

(1)	Obec Malá Ida je samostatným územným samosprávnym a správnym celkom  Slovenskej republiky združujúcim občanov, ktorí majú na jej území trvalý pobyt.
Územie obce Malá Ida je územný celok, ktorý tvorí jedno katastrálne územie a to: MALÁ  IDA
Zmeny územia obce Malá Ida  možno vykonať len v súlade s ust. § 2 ods. 3 až 5 a ust. § 2a zákona č. 369/1990 Zb..
(2)	Obec  je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.

Čl. III
Obyvatelia obce, ich práva a povinnosti

(1)	Obyvateľom obce Malá Ida je osoba, ktorá má na území obce trvalý pobyt. Podmienky prihlásenia sa k trvalému pobytu upravuje zákon č. 253/1998 Z.z. o hlásení pobytu občanov SR v znení neskorších predpisov.

(2)	Obyvatelia obce sa zúčastňujú na samospráve obce najmä výkonom svojich práv a povinností, ktoré sú zakotvené najmä v ust. § 3 ods. 2 a 3  a ust. § 4 ods. 2 zákona č. 369/1990 Zb. o obecnom zriadení v znení neskorších právnych predpisov.
-2-
(3)	Obec má voči občanom povinnosti stanovené zákonmi a ostatnými všeobecne záväznými právnymi predpismi. 

(4)	Na samospráve obce sa má právo podieľať aj ten, kto vlastní na území obce nehnuteľný majetok alebo  platí miestnu daň, miestny poplatok, a tiež ten, kto je v obci prihlásený na prechodný pobyt  alebo mu bolo udelené čestné občianstvo obce.
Uvedené osoby však nie sú nositeľmi práva voliť a byť volený do orgánov samosprávy obce, ako aj práva hlasovať o dôležitých otázkach života a rozvoja obce (miestne referendum).

(5)	Obec je povinná poskytnúť obyvateľovi obce nevyhnutnú okamžitú pomoc v čase náhlej núdze spôsobenej živelnou pohromou, haváriou alebo inou obdobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.

(6)	Obec poskytuje obyvateľom sociálnu pomoc – opatrovateľskú službu. K tomuto účelu obec vydá všeobecné záväzné nariadenie o poskytovaní sociálnej pomoci.
 
Čl. IV
Samospráva obce 

(1)	Obec je povinná vykonávať svoje samosprávne funkcie vymedzené v zákone č. 369/1990 Zb. o obecnom zriadení v znení neskorších zmien a doplnkov, najmä v § 4 ods. 3, v ďalších osobitných zákonoch a všeobecne záväzných právnych predpisoch.

(2)	Obec samostatne rozhoduje a uskutočňuje všetky činnosti súvisiace so správou obce a jej majetku, samostatne zabezpečuje všetky úlohy vyplývajúce z jej samosprávnej pôsobnosti stanovenej osobitným  zákonom, ak  takéto činnosti v zmysle osobitného zákona nevykonáva  štát alebo poverená právnická alebo fyzická osoba.

(3)	Samosprávu obce vykonávajú obyvatelia obce:
a)	orgánmi obce
b)	hlasovaním obyvateľov obce
c)	verejným zhromaždením obyvateľov obce

(4)	Okrem foriem uvedených v odseku 2 môže obec využívať pri výkone samosprávy i iné vhodné nástroje napr. informatívne stretnutia, zhromaždenia a pod. Pri ich realizácii však musia byť splnené podmienky uvedené v osobitných právnych predpisoch

(5)	Obec je povinná pri plnení úloh samosprávy spolupracovať s právnickými a fyzickými osobami –podnikateľmi pôsobiacimi v obci,  s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce.
Obec pri výkone samosprávy spolupracuje aj s podnikateľskými subjektmi, ktorých činnosť má alebo môže mať význam pre obec, najmä z pohľadu zabezpečovania jednotlivých samosprávnych funkcií obce.
(6)	Na plnenie úloh samosprávy obce, alebo ak to ustanovuje zákon obec vydáva všeobecne záväzné nariadenia (ďalej len „nariadenia“).
-3-
(7)	Nariadenia obce nesmú byť v rozpore s Ústavou Slovenskej republiky, v rozpore s ústavnými zákonmi, zákonmi a medzinárodnými zmluvami,  s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom.

(8)	Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach. Také nariadenie nesmie byť v rozpore s Ústavou SR, ústavnými zákonmi, medzinárodnými zmluvami, ktoré boli ratifikované a vyhlásené spôsobom ustanoveným zákonom, so zákonmi, s nariadeniami vlády, so všeobecne záväznými predpismi ministerstiev a ostatných ústredných orgánov štátnej správy.

(9)	Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Malej Ide.
 
DRUHÁ ČASŤ 
MAJETOK OBCE MALÁ  IDA

Čl. V
Majetok obce 

(1)	Majetok obce tvoria všetky hnuteľné a nehnuteľné veci vo vlastníctve obce, pohľadávky a iné majetkové práva obce. Rozsah majetku obce  vyplýva z osobitnej právnej úpravy (napr. zákona SNR č. 138/1991 Zb. o majetku obcí v znení neskorších právnych predpisov).

(2)	Obec môže zveriť svoj majetok do správy organizáciám a obchodným spoločnostiam na základe zmluvy o výkone správy majetku obce. 

(3)	Majetok obce Malá Ida využíva obec najmä:
-	na verejné účely,
-	na výkon samosprávy obce
-	prenájom podnikateľským subjektom

(4)	Darovanie nehnuteľného majetku obce je neprípustné, pokiaľ osobitný právny predpis neustanovuje inak. V prípade dovoleného darovania je obec povinná dohodnúť také podmienky, ktoré nebudú zjavne nevýhodné pre obec (napr. doložky o práve žiadať vrátenie daru za rovnakých podmienok ako vec bola odovzdaná, alebo o možnosti podieľania sa na správe alebo činnosti subjektov, ktorým bol majetok obce darovaný a pod).

(5)	Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, pokiaľ jeho používanie obec neobmedzí.

(6)	Majetok obce, ktorý obec prenajíma subjektom slúži na vykonávanie podnikateľskej činnosti v súlade s právnymi predpismi,  predovšetkým Občianskym a Obchodným zákonníkom.

-4-
(7)	Majetok obce určený na výkon samosprávy obce môže obec použiť na plnenie záväzkov obce, uspokojovanie potrieb obce a na činnosť samosprávnych orgánov obce.

(8)	Evidenciu o stave a prevodoch majetku obce vedie Obecný úrad v Malej Ide v súlade s platnou právnou úpravou.

(9)	Obec vystupuje v majetkových vzťahoch vo svojom mene a na svoju zodpovednosť, pokiaľ osobitné právne predpisy neustanovujú inak.
 
Čl. VI

(1)	Obec a  orgány obce sú povinné hospodáriť s majetkom obce v prospech rozvoja obce a jej občanov.

(2)	Obec a rozpočtová organizácia má majetok najmä:
-	udržiavať a užívať,
-	viesť v účtovníctve podľa osobitného predpisu.
-	chrániť pred poškodením, zničením, stratou alebo zneužitím,
-	chrániť využitím všetkých právnych prostriedkov, vrátane včasného uplatňovania svojich  
           práv alebo oprávnených záujmov pred príslušnými orgánmi,

(3)	V majetkových veciach (majetkoprávnych záležitostiach) obce Malá Ida koná v jej mene navonok starosta obce Malá Ida.

Čl. VII

(1)	Obec môže zriaďovať, zrušovať rozpočtové a príspevkové organizácie obce.

(2)	Obec zakladá alebo zriaďuje právnické osoby v súlade s platnou právnou úpravou. Musí pritom dbať na to, aby činnosť takýchto subjektov zahŕňala aj činnosti samosprávneho charakteru, a aby činnosť týchto subjektov napomáhala všestrannému rozvoju obce.

(3)	Obec zriadila:
-	Základnú školu Malá Ida, Školská 10, Malá Ida - s právnou subjektivitou 
-	Materskú školu, Školská 5, Malá Ida, Malá Ida – bez právnej subjektivity ako organizačnú jednotku

Zriaďovacie listiny tvoria prílohu č.1 a 2 tohto štatútu.

-5-
Čl. VIII

        Za osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva obce možno vyberať miestnu daň  v súlade so všeobecným záväzným nariadením.
 
Čl. IX

(1)	Podrobnosti o hospodárení a nakladaní s majetkom obce upravujú „Zásady hospodárenia s majetkom obce Malá Ida“, ktoré schvaľuje Obecné zastupiteľstvo v Malej Ide (ust. § 9 ods. 1 zákona SNR č. 138/1991 Zb. o majetku obcí v znení zmien a doplnkov).

(2)	Zásady hospodárenia s majetkom obce upravujú a vymedzujú najmä:
-	majetok obce Malá Ida, 
-	spôsoby nadobúdania a prevádzania majetku obce,
-	postup prenajímania majetku obce do užívania fyzickým a právnickým osobám,
-	úkony fyzických a právnických osôb pri nakladaní s obecným majetkom, ktoré 
                 podliehajú schváleniu orgánov obce,
-	podmienky hospodárenie a nakladanie s pohľadávkami a majetkovými právami obce,
-	podmienky nakladania s cennými papiermi,
-	podmienky predaja majetku formou aukcie,
-	formy kontroly dodržiavania  zásad hospodárenie s majetkom,
-	podmienky odpustenia pohľadávok obce

Čl. X

 Obecné zastupiteľstvo obce Malá Ida v súlade s § 10 ods. 2 zákona č. 369/1990 Zb. o obecnom zriadení, zriaďuje tieto vnútorné organizačné jednotky obce:

a)	Obecná knižnica v Malej Ide 
b)	Dobrovoľný hasičský zbor obce Malá Ida 
c)	Klub dôchodcov obce Malá Ida

s touto činnosťou:

Obecná knižnica v Malej Ide

(a)  Predmetom činnosti Obecnej knižnice je utvárať a sprístupňovať univerzálny knižničný fond, poskytovať knižnično-informačné služby a tak sprístupňovať kultúrne hodnoty a informácie a prispievať k uspokojovaniu potrieb čitateľov a k zvyšovaniu ich kultúrnej úrovne a vzdelanosti. Obecná knižnica sa riadi Štatútom obecnej knižnice a Výpožičným poriadkom knižnice. Činnosť Obecnej knižnice je financovaná z rozpočtu obce. Organizačne je začlenená do obecného úradu.      

-6-
Obecný dobrovoľný hasičský zbor

(b) Obecný dobrovoľný hasičský zbor vykonáva:
•	hasiace práce pri zdolávaní požiarov na území obce a poskytuje pomoc jednotkám požiarnej ochrany pri sústreďovaní síl a prostriedkov v prípade zdolávania požiarov mimo územia obce
•	 technické zásahy pri ohrození života a zdravia
podieľa sa na:
•	záchranných prácach v prípade vzniku živelných pohrôm a mimoriadnych udalostí
•	zabezpečovaní odbornej prípravy dobrovoľných hasičských zborov
•	sa na plnení úloh na úseku civilnej ochrany
•	plní ďalšie úlohy vyplývajúce z jeho činnosti
 Vo svojej činnosti sa riadi Stanovami dobrovoľného Hasičského zboru Slovenskej republiky.
 Činnosť Obecného dobrovoľného hasičského zboru je financovaná z rozpočtu obce.   

Klub dôchodcov

(c) Predmetom činnosti Klubu dôchodcov je utvárať podmienky na záujmovú činnosť, kultúrnu   činnosť a na udržiavanie fyzickej aktivity a psychickej aktivity občana, ktorý je poberateľom starobného dôchodku, alebo občana s nepriaznivým zdravotným stavom. 
Vo svojej činnosti sa riadi vlastným organizačným poriadkom. Činnosť klubu dôchodcov je financovaná z rozpočtu obce.

TRETIA ČASŤ 
FINANCOVANIE  A  ROZPOČET  OBCE MALÁ IDA

Čl. X
Financovanie

(1)	Obec financuje svoju činnosť a potreby z vlastných príjmov, zo štátnych dotácií a iných zdrojov v súlade s právnymi predpismi.

(2)	Obec môže financovať svoju činnosť pri plnení úloh obce aj z prostriedkov združených s inými obcami, (mestami), so samosprávnymi krajmi, a s inými právnickými a fyzickými osobami.
 
(3)	Obci môžu byť poskytnuté dotácie zo štátneho rozpočtu Slovenskej republiky. Rozsah účelových a neúčelových dotácií je upravený pre kalendárny rok rozpočtovými pravidlami Slovenskej republiky.

-7-
Čl. XI
Rozpočet

(1)	Základom finančného hospodárenia obce je rozpočet obce zostavovaný v súlade s platnou právnou úpravou a schvaľovaný Obecným zastupiteľstvom v Malej Ide. Tvorbu rozpočtu upravuje osobitný predpis.  
Obecné zastupiteľstvo schvaľuje zmeny rozpočtu, kontroluje čerpanie prostriedkov z rozpočtu obce a schvaľuje záverečný účet obce.

(2)	Pred schválením sa rozpočet obce a záverečný účet obce musí zverejniť najmenej na dobu pätnástich dní na úradnej tabuli v obci, aby sa k nemu mohli vyjadriť obyvatelia obce (ust. § 9 ods. 2 zákona  č. 369/1990 Zb.).

(3)	Rozpočet obce obsahuje príjmovú a výdavkovú časť. 

(4)	Príjmovú časť rozpočtu obce tvoria najmä:  výnosy   miestnych   daní   a   poplatkov   podľa   osobitného  predpisu; nedaňové príjmy z využívania majetku obce a z prevodov majetku obce; príjmy z činnosti obce a jej rozpočtových  organizácií podľa osobitného zákona; výnosy z finančných prostriedkov obce; sankcie za porušenie finančnej disciplíny uložené obcou; dary a výnosy dobrovoľných zbierok v prospech obce; podiely   na   daniach   v   správe   štátu  podľa  osobitného  predpisu;  dotácie  zo štátneho  rozpočtu na  úhradu nákladov preneseného  výkonu štátnej  správy poskytnuté obci v súlade so  zákonom o štátnom rozpočte na príslušný rozpočtový rok a dotácie zo štátnych fondov; ďalšie  dotácie  zo  štátneho  rozpočtu  poskytnuté obci v  súlade  so zákonom  o štátnom rozpočte na príslušný rozpočtový rok;  účelové  dotácie  z  rozpočtu  vyššieho  územného  celku alebo  z rozpočtu  inej  obce  poskytnuté obci na  realizáciu  zmlúv podľa osobitných  predpisov;  prostriedky z fondov Európskej únie; účelové prostriedky od  zahraničných organizácií; a iné príjmy ustanovené osobitnými predpismi.

(5)	Výdavkovú časť rozpočtu obce tvoria najmä:    výdavky   na   výkon   samosprávnych   funkcií  obce  podľa osobitných  predpisov  a  na  činnosť rozpočtových a príspevkových organizácií zriadených obcou; výdavky na  úhradu nákladov preneseného  výkonu štátnej správy podľa osobitných predpisov; výdavky  spojené so  správou, údržbou  a zhodnocovaním majetku  obce a  majetku iných osôb, ktorý obec užíva  na plnenie úloh; záväzky  obce  vyplývajúce  z  plnenia povinností ustanovených osobitnými predpismi podľa osobitných predpisov; záväzky vzniknuté  v rámci spolupráce s inými obcami alebo  s vyšším  územným  celkom, prípadne  s ďalšími  osobami na  zabezpečenie úloh  vyplývajúcich  z   pôsobnosti  obce   vrátane  záväzkov vzniknutých zo spoločnej činnosti; výdavky vyplývajúce z medzinárodnej spolupráce obce;  úroky  z  úverov; pôžičiek  a návratných  finančných  výpomocí a iné výdavky ustanovené osobitnými predpismi. 

(6)	Na krytie mimoriadnych výdavkov vo všeobecnom záujme môže obec  rozhodnúť o vyhlásení dobrovoľnej zbierky alebo o prijatí úveru alebo pôžičky. O vyhlásení dobrovoľnej zbierky alebo o prijatí úveru, alebo pôžičky rozhoduje obecné zastupiteľstvo na návrh starostu.

(7)	Prebytky rozpočtu obce môže obec previesť do mimorozpočtového fondu obce, alebo do  rozpočtu obce na ďalší kalendárny rok.
-8-
(8)	Účtovníctvo o stave majetku obce, o výnosoch, príjmoch a výdavkoch a finančných vzťahoch k štátnemu rozpočtu  vedie Obecný úrad v Malej Ide. 
      
(9)	Výsledky hospodárenia obce, vrátane výsledkov hospodárenia peňažných fondov obce obsahuje záverečný účet obce, ktorý schvaľuje obecné zastupiteľstvo. Ročnú účtovnú závierku obce overuje audítor (ust. § 9 ods. 4 zákona  č. 369/1990 Zb. v znení zmien a doplnkov).

Čl. XII
Rozpočtové provizórium

(1)	Ak nie je rozpočet obce schválený obecným zastupiteľstvom do 31. decembra bežného roka, spravuje sa  rozpočtové hospodárenie v dobe  od 1. januára rozpočtového roka do schválenia rozpočtu obce rozpočtovým provizóriom.

(2)	Rozpočtové príjmy a výdavky uskutočnené v čase rozpočtového provizória sa zúčtujú s rozpočtom obce po jeho schválení v obecnom zastupiteľstve.

(3)	Podrobnejšiu úpravu hospodárenia v období rozpočtového provizória upravuje zákon č. 583/2004 Z.z. o rozpočtových pravidlách územnej samosprávy.

ŠTVRTÁ ČASŤ 
ORGÁNY OBCE

Čl. XIII
Základné ustanovenia

(1)	Orgánmi obce Malá Ida sú:
a)	obecné zastupiteľstvo
b)	starosta obce

(2)	Obecné zastupiteľstvo obce Malá Ida zriaďuje  poradné orgány, ktorými sú:

a)	komisie obecného zastupiteľstva

(3)	Osobitné postavenie medzi orgánmi obce má hlavný kontrolór obce, ktorého volí obecné zastupiteľstvo (ust. § 18  zákona č. 369/1990 Zb. v znení neskorších predpisov). Hlavný kontrolór je zamestnancom obce Malá Ida.

(4)	Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a stanovuje rozsah ich pôsobnosti.  

(5)	Obec môže zriadiť aj iné orgány v súlade s platnou právnou  úpravou (napr. podľa zákona č. 523/2003  Z. z. o verejnom obstarávaní, zákona č. 152/1998 Z. z., o sťažnostiach  a pod).
-9-

Obecné zastupiteľstvo obce Malá Ida

Čl. XIV

(1)	Obecné zastupiteľstvo je zastupiteľský zbor obce Malá Ida zložený z poslancov zvolených v priamych voľbách obyvateľmi obce Malá Ida na štyri roky.

(2)	Spôsob volieb do obecného zastupiteľstva upravuje osobitný právny predpis.

(3)	Obecné zastupiteľstvo obce Malá Ida  má  7 poslancov.

(4)	Funkčné obdobie obecného zastupiteľstva sa  končí zložením sľubu poslancov novozvoleného obecného zastupiteľstva.

Čl. XV
Úlohy obecného zastupiteľstva

(1)	Obecné zastupiteľstvo rozhoduje o všetkých základných otázkach života obce Malá Ida a vykonáva svoju právomoc v zmysle ust. § 11 ods. 4 zákona  č. 369/1990 Zb. o obecnom zriadení v znení neskorších zmien a doplnkov.

(2)	Obecnému zastupiteľstvu je vyhradené:
a)	určovať zásady hospodárenia a nakladania s majetkom obce, schvaľovať  najdôležitejšie úkony týkajúce sa tohto majetku a kontrolovať hospodárenie s ním;
b)	schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať zmluvu uzavretú podľa § 20 ods. 1, rozhodovať o prijatí úveru alebo pôžičky, o prevzatí záruky za poskytnutie návratnej  finančnej výpomoci zo štátneho rozpočtu, v rozsahu určenom zastupiteľstvom môže zmeny rozpočtu vykonávať starosta;
c)	rozhodovať o zavedení a zrušení miestnej dane alebo miestneho poplatku podľa osobitných predpisov
d)	určovať náležitosti miestnej dane alebo miestneho poplatku a verejnej dávky a rozhodovať o prijatí úveru alebo pôžičky
e)	schvaľovať územný plán obce alebo jej časti a koncepcie rozvoja jednotlivých oblastí života obce;
f)	vyhlasovať hlasovanie obyvateľov obce o najdôležitejších otázkach života a rozvoja obce a zvolávať verejné zhromaždenia občanov;
g)	uznášať sa na nariadeniach obce;
h)	schvaľovať dohody o medzinárodnej spolupráci a členstvo obce v medzinárodnom združení podľa § 21 ods. 1;
i)	určovať organizáciu obecného úradu a určovať plat starostu obce;
j)	zriaďovať funkciu hlavného kontrolóra a určovať mu rozsah úväzku;

-10-
k)	schvaľovať poriadok odmeňovania zamestnancov obce, vypracovaný podľa osobitného predpisu, ako ďalšie predpisy (rokovací poriadok, pracovný poriadok, organizačný poriadok a pod.);
l)	zriaďovať, zrušovať  a kontrolovať rozpočtové a príspevkové organizácie obce 
m)	zriaďovať a zrušovať  orgány potrebné na samosprávu obce a určovať náplň ich práce;
n)	udeľovať čestné občianstvo obce, obecné vyznamenania a ceny;
o)	schvaľovať zmluvné prevody vlastníctva nehnuteľného majetku;
p)	schvaľovať zmluvné prevody vlastníctva hnuteľného majetku 
q)	schvaľovať nakladanie s majetkovými právami
r)	ustanoviť erb obce, vlajku obce, a pečať obce;
s)	schvaľovať štatút obce.

(3)	Obecné zastupiteľstvo si môže vyhradiť rozhodovanie o akejkoľvek  ďalšej otázke života obce, pokiaľ má charakter základnej otázky týkajúcej sa života v obci.

(4)	Pravidlá rokovania obecného zastupiteľstva, najmä príprava a obsah rokovania, príprava  podkladov na rokovanie, spôsob uznášania sa a prijímania všeobecne záväzných nariadení obce, a  uznesení obecného zastupiteľstva, formy kontroly plnenia uznesení  sú obsiahnuté v Rokovacom poriadku Obecného zastupiteľstva v Malej Ide.
 
Čl. XVI
Starosta obce

(1)	Predstaviteľom obce a najvyšším výkonným orgánom obce je starosta, ktorého volia obyvatelia obce v priamych voľbách. Úprava voľby starostu je obsiahnutá v osobitných právnych predpisoch.

(2)	Starosta obce je štatutárnym orgánom obce v majetkovoprávnych vzťahoch obce a v pracovnoprávnych vzťahoch zamestnancov obce. V administratívno-právnych vzťahoch je správnym orgánom (ust. § 13 ods. 5 zákona  č. 369/1990 Zb.), a v daňových a poplatkových vzťahoch je správcom dane (ust. § 1a písm. b)  zákona SNR  č. 511/1992 Zb. o správe daní a poplatkov v znení zmien a doplnkov).

(3)	Starosta najmä:
a)	zvoláva a vedie zasadnutia obecného zastupiteľstva a podpisuje jeho uznesenia,
b)	vykonáva správu obce,
c)	zastupuje obec navonok vo vzťahu k štátnym orgánom, a k právnickým a fyzickým osobám,
d)	rozhoduje o všetkých veciach správy obce, ktoré nie sú zákonom, týmto štatútom, alebo iným rozhodnutím obecného zastupiteľstva vyhradené obecnému zastupiteľstvu,
e)	uschováva erb obce, vlajku obce a pečať obce a rozhoduje o použití obecných symbolov,
f)	podpisuje všeobecne záväzné nariadenia obce.

(4)	Starosta môže pozastaviť výkon uznesenia obecného zastupiteľstva, ak sa domnieva, že odporuje zákonom, alebo je pre obec zjavne nevýhodné tak, že ho nepodpíše do 10 dní od jeho schválenia obecným zastupiteľstvom. 

-11-

(5) Rozsah úväzku starostu obce  stanovuje obecné zastupiteľstvo na celé funkčné obdobie, pričom v priebehu funkčného obdobia ho nie je možné meniť.

Čl. XVII
Zástupca starostu

(1)	Starosta má jedného zástupcu, ktorý je volený na návrh starostu, obecným zastupiteľstvom spravidla na celé funkčné obdobie, z poslancov obecného zastupiteľstva.

(2)	Zástupca starostu zastupuje starostu v čase jeho neprítomnosti alebo nespôsobilosti na výkon funkcie. Obecné zastupiteľstvo môže zástupcu starostu kedykoľvek odvolať .

(3)	Zástupca starostu v čase neprítomnosti starostu alebo jeho nespôsobilosti na výkon funkcie vykonáva úkony, ktorých okruh, na návrh starostu, ustanoví obecné zastupiteľstvo a podpisuje listiny určené Podpisovým poriadkom.

(4)	Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Malej Ide. 
Čl. XVIII
Hlavný kontrolór obce

(1)	Hlavný kontrolór obce vykonáva kontrolu plnenia úloh obce vyplývajúcich z jej pôsobnosti v súlade s platnou právnou úpravou.

(2)	Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, starostu, člena orgánu právnickej osoby založenej alebo zriadenej obcou, iného zamestnanca obce a s funkciou podľa osobitných zákonov.
 
(3)	Hlavný kontrolór:
a)	  vykonáva kontrolu:
-	zákonnosti, účinnosti,   hospodárnosti   a    efektívnosti   pri   hospodárení a nakladaní  s  
   majetkom  a   majetkovými  právami  obce,  ako  aj s majetkom,  ktorý  obec  užíva  podľa 
   osobitných predpisov;
-	hospodárenia s príjmami, výdavkami obce a finančné  operácie obce,  
-	hospodárenia s majetkom obce, ako aj hospodárenia rozpočtových a príspevkových  
   organizácií obce,
-	nakladania s majetkom vo vlastníctve štátu, alebo vo vlastníctve právnických alebo fyzických  
   osôb, ktorý bol obci zverený,
-	vedenia účtovníctva a pokladničných operácií na obecnom úrade,
-	plnenia rozpočtu, jeho zmien a záverečného účtu,
-	čerpania účelovo viazaných finančných prostriedkov poskytnutých obci z fondov a dotácií,
-12-

-	dodržiavania všeobecne  záväzných  právnych  predpisov  vrátane nariadení obce,
-	plnenia  uznesení   obecného  zastupiteľstva,
-	dodržiavania interných  predpisov obce,
-	plnenie ďalších úloh ustanovených osobitnými predpismi,
-	plnenie funkcií a úloh obce ňou samou, ako i subjektmi obcou založenými alebo 
      zriadenými, z hľadiska kvality a uspokojovania potrieb obyvateľov obce a zároveň  
-	 navrhuje opatrenia na nápravu,
-	vybavovanie sťažností
-	podmienky prijatia úveru alebo pôžičky.

b)	  vypracúva odborné stanoviská:
-	k návrhu rozpočtu obce a záverečného účtu obce  pred jeho schválením v obecnom 
      zastupiteľstve.

c)	predkladá:
-	obecnému zastupiteľstvu výsledky jednotlivých uskutočnených kontrol na jeho najbližšom  
      zasadnutí,
-	obecnému zastupiteľstvu najmenej raz ročne správu o výsledkoch kontrolnej činnosti, a to 
      do 60 dní po uplynutí kalendárneho roka.

(4)	Pri vykonávaní činností uvedených v ods. 3 tohto ustanovenia hlavný kontrolór spolupracuje s obecným úradom.

(5)	 Kontrolnej činnosti  hlavného kontrolóra  podlieha: 
        a) obecný úrad,
        b) rozpočtová organizácia zriadená obcou,
        c) právnické  osoby  ktoré  nakladajú  s  majetkom  obce  alebo  ktorým bol  majetok  obce                                                                             prenechaný  na  užívanie,   a to v rozsahu  dotýkajúcom sa tohto majetku,
        d) osoby, ktorým boli poskytnuté  z rozpočtu obce účelové dotácie  alebo  návratné   
            finančné  výpomoci,  či  nenávratné  finančné  výpomoci  podľa osobitného  predpisu 
            v  rozsahu nakladania  s týmito prostriedkami.

(6)	 Kontrolná činnosť hlavného kontrolóra sa nevzťahuje na konanie, v ktorom o  právach,   právom   chránených  záujmoch  alebo o povinnostiach  právnických alebo fyzických  osôb rozhoduje starosta v správnom konaní na základe ust. § 27 zákona č. 369/1990 Zb. o obecnom zriadení v znení neskorších právnych predpisov.

(7)	Hlavný kontrolór kontroluje vybavovanie sťažnosti, petícií a podnety občanov, ktoré boli podané na orgány obce a zamestnancov obce, pokiaľ nie je osobitným právnym predpisom stanovené inak.

(8)	Hlavného kontrolóra  volí a odvoláva  obecné zastupiteľstvo. Hlavného kontrolóra volí obecné zastupiteľstvo na dobu 6 rokov.

-13-
(9)	Hlavný kontrolór je za svoju činnosť zodpovedný obecnému zastupiteľstvu, ktorému je povinný minimálne 1x polročne podávať správu o svojej činnosti za dané obdobie.
(10)	Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení.

(11)	Hlavný kontrolór sa zúčastňuje zasadnutí obecného zastupiteľstva.

Čl. XIX
Komisie obecného zastupiteľstva

(1)	Obecné zastupiteľstvo zriaďuje komisie ako svoje stále alebo dočasné poradné, iniciatívne orgány a stanovuje rozsah ich činnosti podľa miestnych podmienok a potrieb.

(2)	Členov komisie volí obecné zastupiteľstvo z poslancov obecného zastupiteľstva a z iných osôb, spravidla s odbornosťou súvisiacou s činnosťou komisie.

(3)	Každá komisia má  predsedu komisie. Predsedu komisie volí obecné zastupiteľstvo z členov komisie, ktorý sú zároveň poslancami zastupiteľstva. 

(4)	Predseda komisie:
-	riadi a organizuje prácu komisie, zvoláva jej schôdze a riadi ich priebeh, spoločne s podpredsedom  komisie pripravuje program schôdze,
-	zostavuje plán činnosti komisie,
-	organizuje spoluprácu komisie s ostatnými komisiami obecného zastupiteľstva,
-	zastupuje komisiu navonok.

(5)	Obecné zastupiteľstvo obce  Malá Ida zriaďuje tieto stále komisie:
- komisia finančná a sociálna
- komisia pre životné prostredie, výstavbu a na ochranu verejného poriadku
- komisia pre kultúru a šport

(6)	Komisie v oblasti svojej pôsobnosti najmä:
a)	 vypracúvajú stanoviská k záležitostiam a materiálom prerokúvaným orgánmi obce,
b)	vypracúvajú návrhy a podnety na riešenie najdôležitejších otázok života v obci 
c)	 vybavujú sťažností, oznámení a podnetov obyvateľov obce.

(7)	Komisie sa schádzajú podľa potreby.  Zasadnutie komisie zvoláva a vedie jej predseda. Zásady rokovania a uznášania sa komisií si ustanoví komisia na svojom prvom zasadnutí.

(8)	Komisie nemajú rozhodovaciu právomoc.

-14-
Čl. XX
Obecný úrad

(1)	Obecný úrad je výkonným orgánom obecného zastupiteľstva a starostu. Obecný úrad je zložený zo zamestnancov obce. Obecný úrad nemá právnu subjektivitu.
(2)	Obecný úrad vykonáva odborné, administratívne a organizačné práce súvisiace s plnením úloh samosprávy obce, najmä:
a)	zabezpečuje písomnú agendu všetkých orgánov obce a orgánov obecného zastupiteľstva a je podateľňou a výpravňou písomností obce,
b)	pripravuje  podklady na rokovanie obecného zastupiteľstva 
c)	vypracúva písomné vyhotovenia všetkých rozhodnutí starostu vydaných v správnom a daňovom konaní, vykonáva nariadenia obce, uznesenia obecného zastupiteľstva a rozhodnutia starostu,
d)	koordinuje činnosť organizácií a ďalších subjektov zriadených obcou,
e)	organizačno-technicky zabezpečuje plnenie úloh štátnej správy prenesenej na obec.

(3)	Prácu obecného úradu vedie a organizuje starosta obce.

(4)	Vnútornú organizáciu obecného úradu, najmä jeho organizačné členenie, pôsobnosť jednotlivých oddelení, zásady činnosti obecného úradu sú zakotvené v Organizačnom poriadku Obecného úradu v Malej Ide, ktorý schvaľuje Obecné zastupiteľstvo obce Malá Ida.

PIATA ČASŤ
HLASOVANIE OBYVATEĽOV OBCE MALÁ  IDA

Čl. XXI

(1)	Hlasovanie obyvateľov obce Malá Ida  o najdôležitejších otázkach života a rozvoja obce vyhlasuje obecné zastupiteľstvo.

(2)	Obecné zastupiteľstvo musí vyhlásiť hlasovanie obyvateľov obce, ak ide o  (ust. §  11a ods. 1 zákona č. 369/1990 Zb.):
a)	zlúčenie, rozdelenie alebo zrušenie obce, ako aj zmenu názvu obce,
b)	odvolanie starostu,
c)	petíciu skupiny obyvateľov obce v počte aspoň 30 % oprávnených voličov.

(3)	Obecné zastupiteľstvo môže vyhlásiť hlasovanie obyvateľov obce aj o iných dôležitých otázkach týkajúcich sa  samosprávy obce.

      (4) Podmienky, spôsob a formu uskutočnenia hlasovania obyvateľov obce obecné zastupiteľstvo podrobne upraví v osobitnom všeobecne záväznom nariadení.
 
      (5)Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov podľa zákona o voľbách do orgánov samosprávy obcí. Rozhodnutie obyvateľov
-15-
      obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania. Obecné zastupiteľstvo vyhlási výsledky  hlasovania obyvateľov obce do troch dní od doručenia zápisnice o výsledkoch hlasovania na úradnej tabuli.

ŠIESTA ČASŤ 
VEREJNÉ ZHROMAŽDENIA OBYVATEĽOV OBCE

Čl. XXII

(1)	Na prerokovanie obecných záležitostí môže obecné zastupiteľstvo zvolať verejné zhromaždenie obyvateľov obce.

(2)	Obecné zastupiteľstvo zvolá verejné zhromaždenie obyvateľov obce vždy, ak :
-	o to požiada petíciou najmenej 30 % obyvateľov obce,
-	o to požiada ¼ všetkých poslancov obecného zastupiteľstva.

(3)	Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na verejné zhromaždenie obyvateľov obce.

(4)	Verejné zhromaždenie sa zvoláva oznámením na úradnej tabuli obce Malá Ida, príp. iným vhodným spôsobom (napr. vyhlásením v obecnom rozhlase a pod.)
O priebehu verejného zhromaždenia sa spisuje zápisnica, ktorej súčasťou musí byť prezenčná listina prítomných obyvateľov obce.

(5)	Starosta obce môže zvolať zhromaždenie obyvateľov obce za účelom posúdenia dôležitých otázok rozvoja obce. Na priebeh takéhoto zhromaždenia sa primerane vzťahuje ods. 1 až 5 tohto ustanovenia.
  
SIEDMA ČASŤ 
POSLANCI OBECNÉHO ZASTUPITEĽSTVA  OBCE MALÁ  IDA

Čl. XXIII
Úvodné ustanovenia.

(1)	Poslancov obecného zastupiteľstva volia obyvatelia obce v priamych voľbách.
Spôsob zvolenia  a počet poslancov obecného zastupiteľstva upravuje osobitný právny predpis.

(2)	Poslanci vykonávajú svoj mandát tak, aby boli hodní dôvery svojich voličov. Pri výkone svojej funkcie sa riadia záujmami obce  a vykonávajú ju v súlade s ústavou, s ústavnými a ďalšími zákonmi.
 
-16-
Čl. XXIV
Vznik a zánik poslaneckého mandátu

(1)	Poslanec nadobúda svoje práva a povinnosti zvolením.

(2)	Funkčné obdobie poslancov začína dňom zloženia sľubu poslancov novozvoleného obecného zastupiteľstva. Mandát poslanca zanikne v súlade s platnou právnou úpravou najmä:
-	odmietnutím sľubu alebo zložením sľubu s výhradou,
-	uplynutím funkčného obdobia,
-	vzdaním sa mandátu,
-	právoplatným odsúdením za úmyselný trestný čin alebo právoplatným odsúdením za trestný čin, 
   ak výkon trestu odňatia slobody nebol podmienečne odložený,
-	pozbavením spôsobilosti na právne úkony alebo obmedzením spôsobilostina právne úkony,
-	zmenou trvalého pobytu mimo územia obce
-	ak počas jedného roka nie je spôsobilý zúčastňovať sa na zasadnutiach obecného zastupiteľstva,
-	v prípade nezlučiteľnosti funkcií  v zmysle § 11 ods. 2 zák. č. 369/1990 Zb.
-	zrušením obce,
-	smrťou
 
Čl. XXV
Práva a povinnosti poslancov

(1)	Poslanec je oprávnený najmä:
a)	predkladať obecnému zastupiteľstvu a ostatným orgánom obce návrhy, podnety, a pripomienky,
b)	interpelovať starostu vo veciach týkajúcich sa ich práce,
c)	požadovať od riaditeľov právnických osôb založených alebo zriadených obcou, od vedúcich rozpočtových organizácií vysvetlenia vo veciach týkajúcich sa ich činností,
d)	požadovať informácie a vysvetlenia od fyzických a právnických osôb, ktoré vykonávajú v obci podnikateľskú činnosť vo veciach týkajúcich sa dôsledkov ich podnikania v obci,
e)	zúčastňovať sa na previerkach, kontrolách, na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce,
f)	požadovať vysvetlenie od štátnych orgánov vo veciach potrebných pre riadny výkon poslaneckej funkcie.

(2)	Poslanec je povinný najmä:
a)	zložiť zákonom predpísaný sľub na prvom zasadnutí obecného zastupiteľstva, ktorého sa zúčastní,
b)	zúčastňovať sa na zasadnutiach obecného zastupiteľstva a jeho orgánov, do ktorých bol zvolený,
c)	dodržiavať Štatút obce Malá Ida, Rokovací poriadok obecného zastupiteľstva v Malej Ide ako aj ďalšie organizačné normy a predpisy,
d)	dodržiavať účinné všeobecne záväzné nariadenia obce,
e)	obhajovať záujmy obce a jej obyvateľov.

-17-
(3)	Poslanec je povinný na požiadanie informovať voličov o svojej činnosti a činnosti obecného zastupiteľstva.

Čl. XXVI
Náhrady poslancov

(1)	Funkcia poslanca sa zásadne vykonáva bez prerušenia pracovného alebo obdobného pomeru.
Za jej výkon mu obec poskytne odmenu. Výšku odmien poslancov a menovaných členov schvaľuje Obecné zastupiteľstvo. 

OSMA Časť 
VZŤAH OBCE K OKOLITÝM OBCIAM A MESTÁM

Čl. XXVII

(1)	Záležitosti dotýkajúce sa záujmov obce Malá Ida a iných miest alebo obcí  rieši obec dohodou.

(2)	Obec môže spolupracovať s inými obcami alebo mestami na základe zmluvy uzatvorenej za účelom uskutočnenia konkrétnej úlohy alebo činnosti, na základe zmluvy o zriadení  združenia obcí, alebo dohody o zriadení alebo založení právnickej osoby podľa osobitného zákona. 

(3)	Obec môže v rozsahu svojej pôsobnosti spolupracovať s územnými a správnymi celkami, alebo úradmi iných štátov vykonávajúcich územnú správu a samosprávu. Za tým účelom má právo stať sa členom medzinárodného združenia územných celkov, alebo územných orgánov.
   
DEVIATA ČASŤ 
VZŤAHY OBCE K ŠTÁTNYM ORGÁNOM, K PRÁVNICKÝM A FYZICKÝM OSOBÁM,   POLITICKÝM  STRANÁM  A  HNUTIAM  A  K OBČIANSKYMI ZDRUŽENIAMI
 
Čl. XXVIII

(1)	Obec pri plnení svojich úloh spolupracuje so štátnymi orgánmi, a to najmä s územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou a pod.).

(2)	Obec spolupracuje pri zabezpečovaní rozvoja obce a na prospech obce s podnikateľskými právnickými a fyzickými osobami a s politickými stranami a hnutiami a občianskymi združeniami, ktoré pôsobia na území obce.

-18-
DESIATA ČASŤ 
SYMBOLY OBCE, ČESTNÉ OBČIANSTVO,
CENY A ODMENY, KRONIKA OBCE

Symboly obce Malá Ida

Čl. XXIX
Úvodné ustanovenie
Obecnými  symbolmi sú:
a)	erb obce Malá Ida
b)	zástava obce Malá Ida
c)	pečať obce Malá Ida

Čl. XXX
Erb obce Malá Ida

(1)	Erb obce Malá Ida je tvorený: v modrom štíte k vysokému zlatému snopu po zelenej pažiti kráčajúci obrátený striebroodetý sedliak v zlatej veste a zástere, ľavicou si pridržiavajúci na pleci strieborné hrable na zlatej rúčke a striebornú kosu na zlatom kosisku, v pravici nesúci strieborné ľavošikmé dvojzubé vidly

(2)	Záväzné vyobrazenie erbu obce Malá Ida tvorí prílohu č.3 tohto štatútu.

(3)	Použiť erb obce je možné len na základe súhlasu starostu. Žiadateľ o použitie erbu obce,  musí predložiť starostovi písomnú žiadosť, ktorá musí obsahovať:
-	úplný grafický návrh
-	formu a spôsob použitia erbu,
-	obdobie, na ktoré sa žiada vydanie súhlasu (povolenia),
-	prehlásenie, že erb nebude zneužitý a zhanobený

(4)	Starosta môže povoliť používanie erbu obce najviac na dobu 1 roka.

(5)	Erb obce sa používa:

a)	na pečatidle obce,
b)	na insígniách starostu,
c)	na listinách o udelení čestného občianstva obce Malá Ida, o udelení ceny obce Malá Ida,
      a na uznaniach obce Malá Ida,
d)	na sídle Obecného úradu v Malej Ide a MŠ 
e)	na označenie hraníc územia obce,
f)	v rokovacích miestnostiach orgánov obce a úradnej miestnosti starostu obce,

-19-
(6)	Erb obce sa používa na listinách obsahujúcich všeobecne záväzné nariadenie obce, uznesenia alebo rozhodnutia orgánov obce, alebo osvedčenia oprávnení a významných skutočností. Na bežnej 
korešpondencii sa erb obce nepoužíva. Listový papier s vyobrazeným erbom obce môže využívať na účely svojej korešpondencie výlučne starosta.

(7)	Za správne zaobchádzanie s erbom obce a za jeho ochranu zodpovedá starosta obce.

(8)	Každý je povinný strpieť, po predchádzajúcej výzve, odstránenie neoprávnene alebo nesprávne použitého erbu.

XXXI
Zástava obce Malá Ida

(1)	Zástavu obce Malá Ida tvorí 8 pozdĺžnych pruhov vo farbách modrej, žltej, zelenej, bielej. Zástava je ukončená je 3 cípmi a dvomi zástrihmi.

(2)	Záväzné vyobrazenie zástavy obce Malá Ida tvorí prílohu č.4  tohto štatútu.

(3)	Zástavu obce Malá Ida používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to jej vyvesením na budovách, v ktorých sídlia orgány obce, príp. v sieňach, kde sa koná slávnostné zhromaždenie. Výzvu na použitie zástavy vydáva starosta, ktorý zároveň určí spôsob použitia.

(4)	Zástava obce sa môže používať aj pri verejných sprievodoch a pri vnútornej výzdobe miestností  prístupných verejnosti.

(5)	Ak sa pri výzdobe používa štátna vlajka SR a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená  z čelného pohľadu vľavo (ust. § 8 ods. 8 zákona č. 63/1993 Z.z. o štátnych symboloch SR a ich používaní v znení neskorších predpisov).

(6)	Pri používaní a vyvesovaní zástavy musia byť dodržiavané nasledujúce pravidlá:
a)	zástava sa nesmie použiť poškodená, ani zašpinená a nesmie sa zväzovať do ružice,
b)	na zástave nesmie byť žiadny text, vyobrazenie, znak alebo nesmie byť prekrytá smútočným závojom a pod.

(7)	Za správne zaobchádzanie so zástavou obce a za jej ochranu zodpovedá osoba, ktorá ju používa.

 

-20-
XXXII
Pečať obce Malá Ida

1.	Pečať obce Malá Ida tvorí erb obce Malá Ida s hrubopisom: „OBEC MALÁ IDA.“.

2.	Pečať obce sa používa pri slávnostných príležitostiach, na pečatenie významných listín.

3.	Pečať uschováva starosta obce.

4.	Odtlačok pečate tvorí prílohu č.5 tohto Štatútu.

Čestné občianstvo obce , ceny a odmeny obce

Čl. XXXIII
Úvodné ustanovenie

Obecné zastupiteľstvo môže udeliť tieto verejné uznania:
a)	Čestné občianstvo obce 
b)	Cena obce 
c)	Cena starostu obce 
d)	Odmena
 
Čl. XXXIV
Čestné občianstvo obce Malá Ida

(1)	Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jej záujmov a šírenie jej dobrého mena, alebo osobám ktoré obohatili ľudské poznanie vynikajúcimi tvorivými výkonmi (ďalej len „poctený“), môže obecné zastupiteľstvo udeliť Čestné občianstvo obce Malá Ida.

(2)	O udelení čestného občianstva rozhoduje obecné zastupiteľstvo, spravidla na návrh starostu, 3/5 väčšinou všetkých poslancov.

(3)	O udelení čestného občianstva sa vydáva listina, ktorú podpisuje starosta. Listinu možno vyhotoviť aj dvojjazyčne s tým, že druhé vyhotovenie je v jazyku pocteného.

(4)	Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapíše do Pamätnej knihy obce.

-21-
Čl. XXXV
Cena obce Malá Ida

(1)	Cena obce Malá Ida sa udeľuje za:
-	vynikajúce tvorivé výkony a významné výsledky vedeckej, technickej, umeleckej, publicistickej alebo verejno-prospešnej činnosti,
-	činnosť osôb, ktoré sa významným spôsobom pričinili o hospodársky, kultúrny a športový rozvoj obce, alebo jej  propagáciu doma i v zahraničí,
-	činnosť osôb pri záchrane ľudských životov a majetku obce a jeho občanov.

(2)	Návrhy na udelenie ceny môžu obecnému zastupiteľstvu predkladať poslanci, starosta, príp. aj občania obce. Návrhy musia byť riadne odôvodnené. O udelení ceny rozhoduje obecné zastupiteľstvo 3/5 väčšinou všetkých poslancov.
K cene obce sa vydáva potvrdenie (preukaz) o jej udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.

(3)	Cena obce Malá Ida sa môže udeliť najviac päťkrát do roka.

(4)	Výnimočne sa môže cena obce udeliť i po smrti – in memoriam. V takomto prípade sa cena odovzdá rodinným príslušníkom pocteného.
 
Čl. XXXVI
Cena starostu obce

(1)	Udelenie ceny starostu obce občanom obce za úspešnú a záslužnú činnosť v prospech obce navrhuje starosta obce . O udelení tejto ceny rozhoduje obecné zastupiteľstvo 3/5 väčšinou.

(2)	Cenu starostu obce Malá Ida tvorí vecný dar.

(3)	Cena starostu sa môže udeliť  najviac 10 krát do roka.

(4)	Evidencia udelených cien starostu obce sa vedie v Kronike obce Malá Ida a obsahuje meno a iné údaje o ocenených, dátum udelenia ceny, ako aj stručné dôvody, pre ktoré bola cena udelená.

Čl. XXXVII
Odmeny

	Obecné zastupiteľstvo spravidla na návrh starostu môže rozhodnúť 3/5 väčšinou o poskytnutí vecného daru alebo odmeny z obecných prostriedkov, a to najmä poslancom alebo iným obyvateľom obce, prípadne i iným osobám za ich činnosť v orgánoch samosprávy a prispenie k rozvoju obce.
  
-22-
Kronika obce

Čl. XXXVIII

(1)	Kronika obce Malá Ida sa vedie v úradnom jazyku.

(2)	Zápisy do kroniky sa vykonávajú priebežne.

(3)	 Zápisy chronologicky dokumentujú a popisujú udalosti zo spoločenského a hospodárskeho života obce. 

(4)	Spracovaním zápisov do kroniky je poverený obecný kronikár.

JEDENÁSTA časť 
POMOC PRI MIMORIADNYCH SITUÁCIÁCH

Čl. XXXIX
Pomoc obyvateľom pri mimoriadnych situáciách

(1)	Obec je povinná poskytnúť obyvateľovi nevyhnutnú okamžitú pomoc v núdzi spôsobenej živelnou pohromou, haváriou alebo inou podobnou udalosťou.

(2)	Obec organizuje, riadi a vykonáva záchranné práce v čase nebezpečenstva povodne miestneho významu. V prípade nevyhnutnej potreby vyžaduje od fyzických a právnických osôb plnenie všeobecných povinností pri ochrane pred povodňami.

(3)	Obec zabezpečuje evakuáciu, dočasné ubytovanie a stravovanie evakuovaného obyvateľstva, a podľa možností obce i ochranu majetku obyvateľov.

(4)	Obec je povinná pomáhať pri likvidácii a odstraňovaní následkov živelnej pohromy a havárií v spolupráci s ďalšími právnickými a fyzickými osobami a organizáciami štátu.
 
Čl. XL
Pomoc obce pri mimoriadnych situáciách

(1)	Starosta môže uložiť právnickej alebo fyzickej osobe povinnosť poskytnúť osobnú alebo vecnú pomoc pri odstraňovaní následkov živelnej pohromy alebo inej mimoriadnej udalosti, ak osobitný zákon neustanovuje inak.

(2)	Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov a prípadnú náhradu škody v súlade s platnou právnou úpravou. 
  
-23-

časť  XII 

Čl. IXL
Spoločné a záverečné ustanovenia

(1)	Štatút obce Malá Ida je základnou vnútornou právnou normou obce Malá Ida
Všetky všeobecne záväzné nariadenia obce, uznesenia obecných orgánov a iné organizačné predpisy obce musia byť v súlade s týmto štatútom.

(2)	Zmeny a doplnky tohto štatútu schvaľuje Obecné  zastupiteľstvo v Malej Ide 3/5 väčšinou všetkých poslancov obecného zastupiteľstva.

(3)	Štatút obce Malá Ida bol schválený Obecným zastupiteľstvom v Malej Ide dňa 24.9.2007, uznesením č. 79/2007.
(4)	Štatút obce Malá Ida nadobúda účinnosť dňom schválenia  Obecným zastupiteľstvom.

(5)	Dňom účinnosti tohto Štatútu obce Malá Ida sa ruší  Štatút obce Malá Ida zo dňa 2.12.2002.
 
V Malej Ide, dňa 25.9.2007

                                                                                               Ján Buranovský
                                                                                                  starosta obce